
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2681 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


1 

Καθιέρωση υπερωριακής εργασίας κατά τις Κυ¬ 
ριακές και εξαιρέσιμες ημέρες, καθώς και για την 
πέραν του κανονικού ωραρίου εργασία, για το 
πολιτικό προσωπικό της Ελληνικής Αστυνομίας/ 
Υπουργείου Εσωτερικών, για το χρονικό διάστη¬ 
μα από 1 -7-2018 μέχρι 31 -12-2018. 

2 

Τροποποίηση Άδειας Ιδιωτικού Σχολείου Δευτε¬ 
ροβάθμιας Εκπαίδευσης - Γυμνασίου. 

3 

Τροποποίηση Άδειας Ιδιωτικού Σχολείου Δευτε¬ 
ροβάθμιας Εκπαίδευσης - Λυκείου. 

4 

Ρύθμιση θεμάτων εκτύπωσης ενσήμων ΤΑ.Χ.ΔΙ.Κ. 
(μεγαροσήμων). 

5 

Τόπος συνεδριάσεωςτου Ανωτάτου Ειδικού Δικα¬ 
στηρίου. 

6 

Αναγνώριση του Γενικό Νοσοκομείο Αθηνών 
«Ο ΕΥΑΓΓΕΛΙΣΜΟΣ - ΟΦΘΑΛΜΙΑΤΡΕΙΟ ΑΘΗΝΩΝ- 
ΠΟΛΥΚΛΙΝΙΚΗ» ως κέντρου τοποθέτησης βιολο¬ 
γικών αορτικών βαλβίδων διαδερμικά ή διακορυ- 
φαία. 

7 

Χαρακτηρισμός ως κινητών μνημείων δεκαέξι 
(16) αντικειμένων από το χαρακτηρισμένο από 
το Υπουργείο Πολιτισμού και Αθλητισμού ως 
μνημείο τριώροφο κτίριο στην οδό Πουλίδου 74, 
στον ιστορικό τόπο της Παναγίας Καβάλας, φερό- 
μενης ιδιοκτησίαςΤαμείου Εθνικής Άμυνας. 


ΔΙΟΡΘΩΣΕΙΣ ΣΦΑΛΜΑΤΩΝ 

8 Διόρθωση σφάλματος στην 63577/13.06.2018 
απόφαση των Υπουργών Οικονομίας και Ανάπτυ¬ 
ξης - Εργασίας, Κοινωνικής Ασφάλισης και Κοινω¬ 
νικής Αλληλεγγύης - Δικαιοσύνης, Διαφάνειας και 
Ανθρωπίνων Δικαιωμάτων - Οικονομικών - Διοι¬ 
κητικής Ανασυγκρότησης - Μεταναστευτικής Πο¬ 
λιτικής , που δημοσιεύθηκε στο ΦΕΚ 2380/τ.Β / 
21.06.2018. 


ΑΠΟΦΑΣΕΙΣ 

Αριθμ. 8004/8/288 - λθ (1) 

Καθιέρωση υπερωριακής εργασίας κατά τις Κυ¬ 
ριακές και εξαιρέσιμες ημέρες, καθώς και για την 
πέραν του κανονικού ωραρίου εργασία, για το 
πολιτικό προσωπικό της Ελληνικής Αστυνομίας / 
Υπουργείου Εσωτερικών, για το χρονικό διάστη¬ 
μα από 1-7-2018μέχρι31-12-2018. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1 .Τις διατάξεις του ν. 4249/2014 «Αναδιοργάνωση της 
Ελληνικής Αστυνομίας, του Πυροσβεστικού Σώματος και 
της Γενικής Γραμματείας Πολιτικής Προστασίας, αναβάθ¬ 
μιση Υπηρεσιών του Υπουργείου Δημόσιας Τάξης και 
Προστασίαςτου Πολίτη και ρύθμιση λοιπών θεμάτων αρ¬ 
μοδιότητας Υπουργείου ΔημόσιαςΤάξης και Προστασίας 
του Πολίτη και άλλες διατάξεις» (ΦΕΚ 73/τ.Α724-03-2014), 
όπως τροποποιήθηκε και ισχύει. 

2. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων (ΦΕΚ 176/τ.Α')». 

3. Τις διατάξεις του ν. 3861/2010 (ΦΕΚ 112/τ.Α’) «Ενί¬ 
σχυση της διαφάνειας με την υποχρεωτική ανάρτηση 
νόμων...... 

4. Τις διατάξεις του π.δ/τος 178/2014 «Οργάνωση Υπη¬ 
ρεσιών Ελληνικής Αστυνομίας (ΦΕΚ 281 /τ.Α’)», όπως ισχύει. 

5. Τις διατάξεις του π.δ/τος 394/2001 (ΦΕΚ 274/τ.Α') 
«Περί χρόνου εργασίας προσωπικού της ΕΛ.ΑΣ.» και ιδί¬ 
ως το άρθρο 4 παρ. 3 α' και β': 

«Κατ’ εξαίρεση των ανωτέρω, το πολιτικό προσωπι¬ 
κό, λόγω της ιδιοτυπίας των συνθηκών λειτουργίας των 
Αστυνομικών Υπηρεσιών ή του είδους και της μορφής 
της υπηρεσίας και των ιδιαιτεροτήτων της παρεχόμενης 
εργασίας: 

α. Ακολουθεί το ωράριο εργασίας των Υπηρεσιών που 
υπηρετεί όταν το έργο που του έχει ανατεθεί είναι απα¬ 
ραίτητο για την υποστήριξη της αποστολής των Υπη¬ 
ρεσιών αυτών. 

β. Δύναται να καλείται για υπηρεσία της αρμοδιότη¬ 
τας του, εφόσον υπάρχουν σοβαροί υπηρεσιακοί λόγοι 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2681/06.07.2018 


και κρίνεται απαραίτητη η συμβολή του, οποιαδήποτε 
ώρα του 24ωρου, καθώς και την έκτη ημέρα της εβδο¬ 
μάδας, κατά την κρίση του προϊσταμένου ή διοικητή ή 
διευθυντή της Υπηρεσίας του, ύστερα από έγκριση της 
προϊσταμένης αυτού Υπηρεσίας». 

6. Το π.δ. 123/4-11-2016 «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευτι- 
κής Πολιτικής και Υπουργείου Ψηφιακής Πολιτικής, Τηλε¬ 
πικοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων » (ΦΕΚ 208/τ.Α'/4-11-2016). 

7. Το π.δ. 125/5-11-2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/τ.Α'/ 
5-11-2016). 

8. Τηναριθμ. Υ173/04-11-2016 απόφαση του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (ΦΕΚ 3610τ.Β'/4-11-2016). 

9. Την αριθμ. Υ186/11-11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρω¬ 
τή Υπουργό Εσωτερικών, Νικόλαο Τόσκα» (ΦΕΚ 3671/ 
τ.Β 711-11-2016). 

10. Την αριθμ. 2/31029/ΔΕΠ από 06/05/2016 εγκύκλιο 
του Γενικού Λογιστηρίου του Κράτους «Παροχή οδηγιών 
για την εφαρμογή των διατάξεων του Κεφαλαίου Β' του 
ν. 4354/2015.». 

11. Το γεγονός ότι από την παρούσα απόφαση προ- 
καλείται δαπάνη για το χρονικό διάστημα από 1-7-2018 
έως 31-12-2018, ποσού εκατόν σαράντα έξι χιλιάδων 
οκτακόσιων ενενήντα επτά ευρώ (146.897 €), που θα 
καλυφθεί από τις εγγεγραμμένες πιστώσεις του ΚΑΕ 0511 
και εκατόν είκοσι έξι χιλιάδων εβδομήντα πέντε ευρώ 
(126.075 €) που θα καλυφθεί από τις εγγεγραμμένες 
πιστώσεις του ΚΑΕ 0512 του προϋπολογισμού εξόδων 
έτους 2018 της Ελληνικής Αστυνομίας Ε.Φ.07-410. 

12. Την αριθμ. 8004/8/288-ε' από 20/12/2017 (ΦΕΚ 
4748/τ.Β'/29-12-2017) απόφαση του Αναπληρωτή 
Υπουργού Εσωτερικών (ΑΔΑ: 640Β465ΧΘ7-ΝΙΡ). 

13. Την αριθμ. 8000/1/2018/48-γ' από 16/06/2018 
θετική εισήγηση της Γενικής Διεύθυνσης Οικονομικού 
και Επιτελικού Σχεδιασμού (στο Πρώην Υ.Δ.Τ. και Π.τ.Π.). 

14. Το γεγονός ότι υφίστανται επείγουσες και αυξημέ¬ 
νες υπηρεσιακές ανάγκες για απασχόληση του πολιτικού 
προσωπικού πέραν του κανονικού ωραρίου εργασίας, 
τόσο στις Κεντρικές όσο και στις Περιφερειακές Υπηρε¬ 
σίες της Ελληνικής Αστυνομίας, αποφασίζουμε: 

Καθορίζουμε το ανώτατο όριο σε αριθμό των πολιτι¬ 
κών υπαλλήλων της Ελληνικής Αστυνομίας, Κατηγορίας/ 
Εκπαιδευτικής Βαθμίδας ΠΕ, ΤΕ, ΔΕ, ΥΕ, που μπορεί να 
εργάζεται υπερωριακά, για το χρονικό διάστημα από 
1-7-2018 μέχρι 31-12-2018 ως εξής: 

Α) Κατά τις εργάσιμες ημέρες: 

α) 19 άτομα επί 20 ώρες κατ' ανώτατο όριο το μήνα 
επί 6 μήνες και συνολικό αριθμό ωρών δύο χιλιάδων 
διακοσίων ογδόντα (2.280 ώρες). 

β) 232 άτομα επί 15 ώρες κατ' ανώτατο όριο το μήνα 


επί 6 μήνες και συνολικό αριθμό ωρών είκοσι χιλιάδων 
οκτακόσιων ογδόντα (20.880 ώρες). 

Β) Κατά τις Κυριακές και εξαιρέσιμες: 
α) 19 άτομα επί 16 ώρες κατ' ανώτατο όριο το μήνα επί 
6 μήνες και συνολικό αριθμό ωρών χιλίων οκτακόσιων 
είκοσι τεσσάρων (1.824 ώρες). 

β) 152 άτομα επί 16 ώρες κατ' ανώτατο όριο το μήνα 
επί 6 μήνες και συνολικό αριθμό ωρών δέκα τεσσάρων 
χιλιάδων πεντακοσίων ενενήντα δύο (14.592 ώρες). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2018 

Ο Αναπληρωτής Υπουργός 

ΝΙΚΟΛΑΟΣΤΟΣΚΑΣ 


Αριθμ. 103787/Ν1 (2) 

Τροποποίηση Άδειας Ιδιωτικού Σχολείου Δευτε¬ 
ροβάθμιας Εκπαίδευσης - Γυμνασίου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν. 682/1977 (ΦΕΚ 244/ 
τ.Α701 -09-1977). 

2. Τις διατάξεις της υποπαρ. Θ3 της παρ. Θτου άρθρου 
πρώτου του ν. 4093/2012 (ΦΕΚ 222/τ.Α712-10-2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής ...2013-2016», όπως τροποποιήθηκαν από 
τις διατάξεις του άρθρου 30 του ν. 4111/2013 (ΦΕΚ 18/ 
τ.Α /25-01 -2013) «Συνταξιοδοτικές ρυθμίσεις... και άλλες 
επείγουσες διατάξεις» και όπως αντί καταστάθηκαν από 
τις διατάξειςτου άρθρου πρώτου του ν. 4152/2013 (ΦΕΚ 
107/τ.Α /9-5-2013) «Επείγοντα μέτρα εφαρμογής ...και 
4127/2013», του άρθρου 33 του ν. 4186/2013 (ΦΕΚ 193/ 
τ.Α’/17-09-2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις», της παρ. 3 του άρ¬ 
θρου έκτου του ν. 4218/2013 (ΦΕΚ 268/τ.Α710-12-2013) 
«Κύρωση της Πράξης Νομοθετικού Περιεχομένου... και 
άλλες διατάξεις», του άρθρου 11 του ν. 4229/2014 (ΦΕΚ 
8/τ.Α') «Άδεια εγκατάστασης και λειτουργίας χώρου πα¬ 
ραστάσεων... και άλλες διατάξεις» και του άρθρου 48 
του ν. 4264/2014 (ΦΕΚ 118/τ.Α') «Άσκηση εμπορικών 
δραστηριοτήτων και άλλες διατάξεις». 

3. Τη με αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών πο¬ 
σών για παρόχους ιδιωτικής εκπαίδευσης και κατάρτισης 
κατά την παρ. Θ του άρθρου πρώτου του ν. 4093/2012» 
(ΦΕΚ 3057/τ.Β718-11-2012), όπως τροποποιήθηκε και 
ισχύει με την αριθμ. 34566/ΙΑ/12-03-2013 κοινή υπουρ¬ 
γική απόφαση (ΦΕΚ 756/τ.Β'/03-04-2013). 

4. Τη με αριθμ. 151678/ΙΑ/03-12-2012 υπουργική 
απόφαση «Καθορισμός απαιτούμενων δικαιολογη- 
τικών για τη χορήγηση και... ΝΠΔΔ» (ΦΕΚ 3324/τ.Β7 
12-12-2012), όπως τροποποιήθηκε και ισχύει με την αριθμ. 
84151 /IΑ/20-06-2013 υπουργική απόφαση (ΦΕΚ 1584/τ.Β7 
21-06-2013). 







Τεύχος Β' 2681/06.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

5. Τη με αριθμ. Φ.2.Α/145465/Δ5/09-10-2013 
(ΦΕΚ 200/τ.Β'/3-2-2014) απόφαση χορήγησης άδειας Ιδιω¬ 
τικού - Ισότιμου Σχολείου Δευτεροβάθμιας Εκπαίδευσης - 
Γυμνασίου στο Σωματείο «ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ». 

6. Τη με αριθμ. ΔΑ/23040/24-05-2018 (313ης/ 
24-05-2018 Συνεδρίασης του Δ.Σ.) απόφαση διατύπω¬ 
σης γνώμης του ΕΟΠΠΕΠ σε συνδυασμό με την αριθμ. 
129818/Γ2/16-9-2013 (ΦΕΚ 2451 /τ.Β'/1 -10-2013) υπουρ¬ 
γική απόφαση «Αριθμός μαθητών ανά τμήμα στα Γυμνά¬ 
σια και στα Λύκεια». 

7. Τις από 09-03-2018 και από 22-03-2018 αιτήσειςτρο- 
ποποποίησηςτου νομίμου εκπροσώπου του Σωματείου 
«ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ». 

8. Το αριθμ. 125/2016 π.δ. (ΦΕΚ 210/τ.Α'/5-11 -2016) 
διορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε τη με αριθμ. Φ.2.Α/145465/Δ5/09-10- 
2013 (ΦΕΚ 200/τ.Β73-2-2014) άδεια Ιδιωτικού -Ισότιμου 
Σχολείου Δευτεροβάθμιας Εκπαίδευσης - Γυμνασίου, ως 
προς τις αίθουσες διδασκαλίας και ως προς το διακριτικό 
τίτλο, ως εξής: 

Από το σχολικό έτος 2018-2019, χορηγούμε στο Σω¬ 
ματείο «ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ», άδεια Ιδιωτικού - 
Ισότιμου Σχολείου Δευτεροβάθμιας Εκπαίδευσης - 
Γυμνασίου για δώδεκα (12) αίθουσες διδασκαλίας εκ 
των οποίων εννέα (9) δυναμικότητας είκοσι επτά (27) 
μαθητών έκαστη, μία (1) δυναμικότητας είκοσι έξι (26) 
μαθητών, μία (1) δυναμικότητας είκοσι πέντε (25) μαθη¬ 
τών και μία (1) δυναμικότητας είκοσι δύο (22) μαθητών. 
Επίσης για τέσσερις (4) αίθουσες πληροφορικής και για 
δεκατρία (13) εργαστήρια. 

Ο διακριτικός τίτλος άδειας ίδρυσης και λειτουργίας είναι: 
«Ιδιωτικό-Ισότιμο Γυμνάσιο- Φιλεκπαιδευτική Εταιρεία, Αρ¬ 
σάκειο -Τοσίτσεια Σχολεία, Α’ Αρσάκειο Γυμνάσιο Ψυχικού». 

Το Γυμνάσιο θα λειτουργήσει στην οδό Αρσάκη 1, στο 
Παλαιό Ψυχικό, με νόμιμο εκπρόσωπο στο ΥΠ.Π.Ε.Θ. τον 
Μπαμπινιώτη Γεώργιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Ιουνίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ.103790/Ν1 (3) 

Τροποποίηση άδειας Ιδιωτικού Σχολείου Δευτε¬ 
ροβάθμιας Εκπαίδευσης - Λυκείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τιςισχύουσεςδιατάξειςτουν.682/1977(ΦΕΚ244/τ.Α'/ 
01-09-1977). 

2. Τις διατάξεις της υποπαρ. Θ3 της παρ. Θ του άρθρου 
πρώτου του ν. 4093/2012 (ΦΕΚ 222/τ.Α712-10-2012) 
«Έγκριση Μεσοπρόθεσμου Πλαισίου Δημοσιονομικής 


Στρατηγικής ...2013-2016», όπως τροποποιήθηκαν από 
τις διατάξεις του άρθρου 30 του ν. 4111/2013 (ΦΕΚ 18/ 
τ.Α725-01 -2013) «Συνταξιοδοτικές ρυθμίσεις... και άλλες 
επείγουσες διατάξεις» και όπως αντικαταστάθηκαν από 
τις διατάξειςτου άρθρου πρώτου του ν. 4152/2013 (ΦΕΚ 
107/τ.Α79-5-2013) «Επείγοντα μέτρα εφαρμογής ...και 
4127/2013», του άρθρου 33 του ν. 4186/2013 (ΦΕΚ 193/ 
τ.Α717-09-2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις», της παρ. 3 του άρ¬ 
θρου έκτου του ν. 4218/2013 (ΦΕΚ 268/τ.Α710-12-2013) 
«Κύρωση της Πράξης Νομοθετικού Περιεχομένου... και 
άλλες διατάξεις», του άρθρου 11 του ν. 4229/2014 (ΦΕΚ 
8/τ.Α') «Άδεια εγκατάστασης και λειτουργίας χώρου πα¬ 
ραστάσεων... και άλλες διατάξεις» και του άρθρου 48 
του ν. 4264/2014 (ΦΕΚ 118/τ.Α') «Άσκηση εμπορικών 
δραστηριοτήτων και άλλες διατάξεις». 

3. Τη με αριθμ. 10135/18-11-2012 υπουργική απόφαση 
«Καθορισμός ποσού παραβολών και χρηματικών πο¬ 
σών για παρόχους ιδιωτικής εκπαίδευσης και κατάρτισης 
κατά την παρ. Θ του άρθρου πρώτου του ν. 4093/2012» 
(ΦΕΚ 3057/τ.Β718-11-2012), όπως τροποποιήθηκε και 
ισχύει με την αριθμ. 34566/ΙΑ/12-03-2013 κοινή υπουρ¬ 
γική απόφαση (ΦΕΚ756/τ.Β703-04-2013). 

4. Τη με αριθμ. 151678/ΙΑ/03-12-2012 υπουργική 
απόφαση «Καθορισμός απαιτούμενων δικαιολογη- 
τικών για τη χορήγηση και... ΝΠΔΔ» (ΦΕΚ 3324/τ.Β7 
12-12-2012), όπως τροποποιήθηκε και ισχύει με την 
αριθμ. 84151 /IΑ/20-06-2013 υπουργική απόφαση (ΦΕΚ 
1584/Τ.Β721 -06-2013). 

5. Τη με αριθμ. Φ.2.Α/145430/Δ5/09-10-2013 
(ΦΕΚ 193/τ.Β'/31 -1-2014) απόφαση χορήγησης άδειας 
Ιδιωτικού - Ισότιμου Σχολείου Δευτεροβάθμιας Εκπαίδευ¬ 
σης - Λυκείου στο Σωματείο «ΦΙΛΕΚΠΑΙΔΕΥΤΙΚΗ ΕΤΑΙΡΙΑ». 

6. Τη με αριθμ. ΔΑ/23040/24-05-2018 (313ης/24-05-2018 
Συνεδρίασης του Δ.Σ.) απόφαση διατύπωσης γνώμης του 
ΕΟΠΠΕΠ σε συνδυασμό με την αριθμ. 129818/Γ2/16-9-2013 
(ΦΕΚ 2451 /τ.Β /1 -10-2013) υπουργική απόφαση «Αριθμός 
μαθητών ανά τμήμα στα Γυμνάσια και στα Λύκεια». 

7. Τ ις από 08-03-2018 και από 22-03-2018 αιτήσειςτρο- 
ποποποίησηςτου νομίμου εκπροσώπου του Σωματείου 
«ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ». 

8. Το αριθμ. 125/2016 π.δ. (ΦΕΚ 210/τ.Α'/5-11-2016) 
διορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε τη με αριθμ. Φ.2.Α/145430/Δ5/ 
09-10-2013 (ΦΕΚ 193/τ.Β731-1-2014) άδεια Ιδιωτικού- 
Ισότιμου Σχολείου Δευτεροβάθμιας Εκπαίδευσης-Λυ- 
κείου, ως προς τις αίθουσες διδασκαλίας και ως προς το 
διακριτικό τίτλο, ως εξής: 

Από το σχολικό έτος 2018-2019, χορηγούμε στο Σωμα¬ 
τείο «ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ», άδεια Ιδιωτικού- Ισό¬ 
τιμου Σχολείου Δευτεροβάθμιας Εκπαίδευσης-Λυκείου 
για δεκαπέντε (15) αίθουσες διδασκαλίας εκ των οποίων 
μία (1) δυναμικότητας δεκαοκτώ (18) μαθητών, τρεις (3) 
δυναμικότητας είκοσι έξι (26) μαθητών, εννέα (9) δυνα¬ 
μικότητας είκοσι επτά (27) μαθητών, μία (1) δυναμικότη- 

τας είκοσι τριών (23) μαθητών και μία (1) δυναμικότητας 
είκοσι πέντε (25) μαθητών. Επίσης για τρεις (3) αίθουσες 
πληροφορικής και για έντεκα (11) εργαστήρια. 

Ο διακριτικός τίτλος άδειας ίδρυσης και λειτουργίας 
είναι: «Ιδιωτικό - Ισότιμο Λύκειο - Φιλεκπαιδευτική Εται¬ 
ρεία, Αρσάκειο -Τοσίτσεια Σχολεία, Β’ Αρσάκειο Γενικό 
Λύκειο Ψυχικού». 

Το Λύκειο θα λειτουργήσει στην οδό Αρσάκη 1, στο 
Παλαιό Ψυχικό, με νόμιμο εκπρόσωπο στο ΥΠ.Π.Ε.Θ. τον 
Μπαμπινιώτη Γεώργιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Ιουνίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 1511 _ (4) 

Ρύθμιση θεμάτων εκτύπωσης ενσήμων ΤΑ.Χ.ΔΙ.Κ. 

(μεγαροσήμων). 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 

ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

1.1 του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της οδηγίας 2011/85/ 
ΕΕ) Δημόσιο λογιστικό και άλλες διατάξεις» (ΦΕΚ Α' 
143/28.06.2014), όπως ισχύει σήμερα, 

1.2 του ν. 4412/2016 (ΦΕΚ Α' 147/ 08.08.2016) «Δη¬ 
μόσιες Συμβάσεις Έργων, Προμηθειών και Υπηρεσιών 
(προσαρμογή στις οδηγίες 2014/24/ΕΕ και 2014/25/ΕΕ), 

1.3 του ν. 2286/1995 «Προμήθειες του δημοσί¬ 
ου τομέα και ρυθμίσεις συναφών θεμάτων» (ΦΕΚ Α' 
19/19.01.1995), όπως τροποποιήθηκε και ισχύει, 

1.4 του ν. 2842/2000 (ΦΕΚ Α' 207/ 27.09.2000) «Λήψη 

συμπληρωματικών μέτρων για την εφαρμογή.σχε¬ 

τικά με την εισαγωγή του ευρώ», όπως ισχύει (ειδικά του 
άρθρου 19), 

1.5 του ν. 3469/2006 (ΦΕΚ ΑΊ 31/28.06.2006) «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις», 

1.6 του ν. 3861/2010 (ΦΕΚ ΑΊ 12/13.07.2010) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
Διαύγεια" και άλλες διατάξεις», 

1.7 του ν.δ. 1017/1971 (ΦΕΚ Α' 209/21.10.1971), «Περί 
συστάσεωςΤαμείου ΧρηματοδοτήσεωςΔικαστικών Κτι¬ 
ρίων» όπως τροποποιήθηκε και ισχύει (ειδικά της παρ. 1, 
του άρθρου 11), 

1.8 του π.δ. 496/1974 (ΦΕΚ Α' 204/19.07.1974) «Περί 
Λογιστικού των Ν.Π.Δ.Δ» όπως έχει τροποποιηθεί και 
συμπληρωθεί, 

1.9 του π.δ. 63/2005 (ΦΕΚ Α' 98/22.04.2005) «Κυβέρ- 
νηση-κυβερνητικά όργανα», όπως ισχύει. 

Ι.του άρθρου 10 του π.δ. 125/2016 (Α' 210). 

2.Το Υ29/8.10.2015 (ΦΕΚ 2168 Β709.10.2015) «Ανάθεση 
αρμοδιοτήτων στον Αναπληρωτή Υπουργό Γ.Χουλιαράκη». 


3. Την αριθμ. 815/1972 απόφαση των Υπουργών Οι¬ 
κονομίας και Οικονομικών και Δικαιοσύνης σχετικά με 
τα εξ ενσήμων έσοδα του Ταμείου Χρηματοδοτήσεων 
Δικαστικών Κτηρίων, όπως αυτή ισχύει. 

4. Την αριθμ. 117372/2001 κοινή υπουργική απόφαση 
(ΦΕΚ Β' 968/09.07.2001) των Υπουργών Εθνικής Οικονο¬ 
μίας και Δικαιοσύνης. 

5. Τη με αριθμό πρωτ. 4627/5-5-2017 απόφαση του 
Δ.Σ. τουΤΑ.Χ,ΔΙ.Κ. για την ανάληψη υποχρέωσης, με την 
οποία εγκρίθηκε η δέσμευση πίστωσης ποσού 72.540,00 
ευρώ, σε βάρος τουΤΑ.Χ,ΔΙ.Κ. από τον ΚΑΕ0891 Α,γιατην 
εκτύπωση των μεγαροσήμων, 

6. Το γεγονός ότι από την απόφαση αυτή, δεν προ- 
καλείται δαπάνη του προϋπολογισμού του ΤΑ.Χ.ΔΙ.Κ., 
αποφασίζουμε: 

ΤοχρώματωνενσήμωνΤΑ.Χ.ΔΙ.Κ. (μεγαροσήμων) της κλά- 
σης των 2 € θα είναι ίδιο με αυτό της αντίστοιχης κλάσης, που 
ήδη κυκλοφορεί. Τα υπόλοιπα στοιχεία θα είναι αυτά που 
καθορίσθηκαν με τη με αριθμό 815/1972 κοινή απόφαση 
των Υπουργών Δικαιοσύνης και Οικονομικών, ήτοι στο μέσον 
του ενσήμου, ύψους 35 χιλιοστομέτρων και πλάτους 25 χιλι¬ 
οστομέτρων, θα υπάρχει παράσταση που απεικονίζει το ζυγό 
της Θέμιδος, γύρω από την οποία θα αναγράφεται ο τίτλος 
«ΤΑΜΕΙΟ ΧΡΗΜΑΤΟΔΟΤΗΣΕΩΣ ΔΙΚΑΣΤΙΚΩΝ ΚΤΙΡΙΩΝ», στο 
κάτω μέρος δε του ενσήμου θα γράφεται η αξία του ενσή¬ 
μου σε ευρώ (κοινή υπουργική απόφαση 117372/2001), με 
λατινικούς και ελληνικούς χαρακτήρες. 

Η εκτύπωση των ενσήμων θα γίνει σε υπεριώδες 
υδατογραφημένο χαρτί, για λόγους ασφαλείας, (ορα¬ 
τό μόνο στο υπεριώδες φως) και θα περιλαμβάνει τη 
λέξη ΤΑ.Χ.ΔΙ.Κ. και γραμμικό διάκοσμο σε κάθε μεγαρό- 
σημο και στο ίδιο σημείο (απόφαση Δ.Σ. ΤΑ.Χ.ΔΙ.Κ. της 
663/1992 συνεδρίασής του). 

Η ανάθεση της ανωτέρω εκτύπωσης θα γίνει με τη 
διενέργεια πρόχειρου διαγωνισμού, σύμφωνα με τις δι¬ 
ατάξεις του ν. 4412/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2018 

Οι Υπουργοί 

Δικαιοσύνης, Διαφάνειας Αναπληρωτής Υπουργός 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 23508 _ (5) 

Τόπος συνεδριάσεως του Ανώτατου Ειδικού Δι¬ 
καστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

Ι.Τις διατάξεις: 

α) του άρθρου 100 του Συντάγματος, 
β) του άρθρου 1 παρ. 3 του ν. 345/1976 «περί κυρώ- 
σεως του Κώδικος περί του κατά το άρθρον 100 του 
Συντάγματος Ανωτάτου Ειδικού Δικαστηρίου» (Α' 141). 

γ) του άρθρου 18 παρ. 1 του «Κώδικα Οργανισμού Δικα¬ 
στηρίων και Κατάστασης Δικαστικών Λειτουργών», ο οποί¬ 
ος κυρώθηκε με το άρθρο πρώτο του ν. 1756/1988 (Α' 35). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», ο οποίος κυρώ¬ 
θηκε με το άρθρο πρώτο του π. δ/τος 63/2005 (Α’ 98). 

3. Το π.δ. 125/5-11 -2016 (Α’ 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

4. Το με αριθμ. 87/7-6-2018 έγγραφο του Προέδρου 
του Αρείου Πάγου. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ορίζουμε ως τόπο συνεδριάσεων του Ανωτάτου Ειδι¬ 
κού Δικαστηρίου, από την 30η Μαΐου 2018, την αίθουσα 
συνεδριάσεων της Ολομέλειας του Αρείου Πάγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2018 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. Γ2β/οικ.48985 (6) 

Αναγνώριση του Γενικό Νοσοκομείο Αθηνών 
«Ο ΕΥΑΓΓΕΛΙΣΜΟΣ - ΟΦΘΑΛΜΙΑΤΡΕΙΟ ΑΘΗΝΩΝ- 
ΠΟΛΥΚΛΙΝΙΚΗ» ως κέντρου τοποθέτησης βιο¬ 
λογικών αορτικών βαλβίδων διαδερμικά ή δια- 
κορυφαία. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 3 και 4 του ν. 1278/1982 
(Α7105) «Για σύσταση Κεντρικού Συμβουλίου Υγεί¬ 
ας» όπως επαναφέρθηκαν σε ισχύ με το άρθρο 1 του 
ν. 2194/1994 (Α734) «Αποκατάσταση του Εθνικού Συ¬ 
στήματος Υγείας και άλλες διατάξεις». 

2. Τις διατάξεις του ν. 1397/1983 (Α7143) «Εθνικό Σύ¬ 
στημα Υγείας». 

3. Τις διατάξεις του άρθρου 2 παρ. 2 του ν. 1471/1984 
(Α7112) «Για τη ρύθμιση θεμάτων Νοσηλευτικών Ιδρυ¬ 
μάτων, Αγροτικών Ιατρείων και Υγειονομικών Σταθμών 
και άλλων συναφών διατάξεων». 

4. Τις διατάξεις του άρθρου 53 του ν. 2071/1992 
(Α /123) «Εκσυγχρονισμός και Οργάνωση Συστήματος 
Υγείας». 

5. Τις διατάξεις του άρθρου 20 του ν. 2690/1999 
(Α’ 45) «Κύρωση του Κώδικα Διοικητικής Διαδικασίας 
και άλλες διατάξεις». 

6. Το π.δ. 73/2015 (Α7116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7. Το π.δ. 121/2017 (Α7148) «Οργανισμός του Υπουρ¬ 
γείου Υγείας». 

8. Την αριθμ. Υ 25/6-10-2015 (Β' 2144) απόφαση «Ανά¬ 
θεση αρμοδιοτήτων στον Αναπληρωτή Υπουργό Υγείας» 
όπως ισχύει. 


9. Την αριθμ. Α3γ/οικ.86222/11-11-2015 (Β' 2542) από¬ 
φαση με θέμα: «Καθορισμός όρων και προϋποθέσεων 
λειτουργίας Κέντρων τοποθέτησης Ειδικών Αορτικών 
Βαλβίδων διαδερμικά ή διακορυφαία» και την τροπο¬ 
ποίηση και συμπλήρωση αυτής με την αριθμ. Α3γ/οικ. 
16467/1 -3-2016 (Β' 784) απόφαση. 

10. Την αριθμ. 14 απόφαση της 268ης/20.4.2018 Ολο¬ 
μέλειας του ΚΕΣΥ με θέμα: Καταλληλότητα του Γ.Ν.Α. «Ο 
ΕΥΑΓΓΕΛΙΣΜΟΣ -ΟΦΘΑΛΜΙΑΤΡΕΙΟ ΑΘΗΝΩΝ- ΠΟΛΥΚΛΙ¬ 
ΝΙΚΗ» ως κέντρου τοποθέτησης βιολογικών αορτικών 
βαλβίδων διαδερμικά ή διακορυφαία 

11. Τη με αριθμ. Γ2β/οικ. 48976/26-6-2018 απόφαση 
αποδοχής από τον Αναπληρωτή Υπουργό Υγείας. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την αναγνώριση του Γενικό Νοσοκομείο Αθηνών «Ο 
ΕΥΑΓΓΕΛΙΣΜΟΣ - ΟΦΘΑΛΜΙΑΤΡΕΙΟ ΑΘΗΝΩΝ - ΠΟΛΥ¬ 
ΚΛΙΝΙΚΗ» ως κέντρου τοποθέτησης βιολογικών αορτι¬ 
κών βαλβίδων διαδερμικά ή διακορυφαία, καθώς πλη- 
ρούνται οι όροι και οι προϋποθέσεις της αριθμ. Α3γ/ 
οικ.86222/11-11-2015 (Β' 2542) υπουργικής απόφασης, 
όπως έχει τροποποιηθεί, συμπληρωθεί και ισχύει, με επι¬ 
στημονικά υπεύθυνους τους Χρήστο Χαρίτο, συντονιστή 
Διευθυντή Χειρουργικού Τμήματος Καρδιάς - Θώρακος - 
Αγγείων και Ιωάννη Αντωνέλλη, επεμβατικό καρδιολόγο, 
Διευθυντή ΑιμοδυναμικούΤμήματοςτου Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2018 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ.: ΥΠΠΟΑ/ΓΔΑΠΚ/ΔΝΠΚ/ 
ΤΤΠΝΚΜ/297643/2134 22/941 /116 (7) 

Χαρακτηρισμός ως κινητών μνημείων δεκαέξι 
(16) αντικειμένων από το χαρακτηρισμένο από το 
Υπουργείο Πολιτισμού και Αθλητισμού ως μνη¬ 
μείο τριώροφο κτίριο στην οδό Πουλίδου 74, 
στον ιστορικό τόπο της Παναγίας Καβάλας, φε- 
ρόμενης ιδιοκτησίας Ταμείου Εθνικής Άμυνας. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) του π.δ. 63/2005 (ΦΕΚ 98/Α722-4-2005) «Κωδικο¬ 
ποίηση της νομοθεσίας για την Κυβέρνηση και τα κυ¬ 
βερνητικά όργανα». 

β) του π.δ. 70/2015 (ΦΕΚ 114/Α722-9-2015) «Ανασύ¬ 
σταση των Υπουργείων Πολιτισμού και Αθλητισμού, 
Υποδομών, Μεταφορών ... Ανάπτυξης και Τουρισμού». 

γ) του π.δ. 125/2016 (ΦΕΚ 210/Α75-11-2016) «Διορισμός 
Υπουργών, Αναπληρωτών Υπουργών και Υφυπουργών». 

δ) του π.δ. 4/2018 (ΦΕΚ 7/Α722-1 -2018) «Οργανισμός 
Υπουργείου Πολιτισμού και Αθλητισμού». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ε) του ν. 3028/2002 (ΦΕΚ 153/Α728-6-2002) «Για την 
προστασία των Αρχαιοτήτων και εν γένει της Πολιτιστι¬ 
κής Κληρονομιάς». 

στ) του ν. 3861/2010 «Ενίσχυση της Διαφάνειας με την 
υποχρεωτική ανάρτηση νόμων και πράξεων....στο δια¬ 
δίκτυο "Πρόγραμμα διαύγεια" και άλλες διατάξεις» (ΦΕΚ 
112/Α713-07-2010). 

2. Την αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/ 
Α1 /272598/33659/30330/23405/6-10-2015 (ΦΕΚ/ 
ΥΟΔΔ/706/6-10-2015) κοινή απόφαση του Πρωθυ¬ 
πουργού και του Υπουργού Πολιτισμού και Αθλητισμού 
για τον διορισμό Μετακλητού Γενικού Γραμματέα του 
Υπουργείου Πολιτισμού και Αθλητισμού. 

3. Τη με Α.Π. ΥΠΠΟΑ/ ΓΔΑΜΤΕ/ΔΝΣΑΚ/133530/10207/ 
1202/15.07.2014 (ΦΕΚ 247/ Α.Α.Π./31.07.2014) με την 
οποία χαρακτηρίστηκε το κτίριο επί της οδού Πουλί- 
δου 74 στον «ιστορικό τόπο» της Παναγίας Καβάλας, 
ως μνημείο. 

4. Την από 23.05.2018 Εισήγηση της Διεύθυνσης Νε¬ 
ότερης Πολιτιστικής Κληρονομιάς και τα λοιπά στοιχεία 
του φακέλου. 

5. Την ομόφωνη γνωμοδότηση του Κεντρικού Συμβουλί¬ 
ου Νεωτέρων Μνημείων, όπως διατυπώθηκε στην με αριθμ. 
17/24-05-2018 Συνεδρίασή του (θέμα 2ο), αποφασίζουμε: 

Το χαρακτηρισμό ως κινητών μνημείων, σύμφωνα με 
το άρθρο 20 του ν. 3028/2002 «Για την προστασία των 
Αρχαιοτήτων και εν γένει της Πολιτιστικής Κληρονομιάς», 
δεκαέξι (16) αντικειμένων, και συγκεκριμένα δύο (2) ζω¬ 
γραφικών έργων, έντεκα (11) επίπλων και τριών (3) θερ¬ 
μαστρών (σύμφωνα με τον κατάλογο που ακολουθεί), 
από το χαρακτηρισμένο από το ΥΠ.ΠΟ.Α. ως μνημείο 
τριώροφο κτήριο στην οδό Πουλίδου 74, στον ιστορι¬ 
κό τόπο της Παναγίας Καβάλας, φερομένης ιδιοκτησίας 
Ταμείου Εθνικής Άμυνας, λόγω της ιδιαίτερης ιστορικής, 
τεχνικής, καλλιτεχνικής και κοινωνικής σημασίας τους, 
καθώς αποτελούν ένα χαρακτηριστικό σύνολο εξοπλι¬ 
σμού αστικής οικίας του 20ου αι. και, ειδικότερα, της 
εποχής του Μεσοπολέμου στην Ελλάδα. 

ΚΑΤΑΛΟΓΟΣ ΑΝΤΙΚΕΙΜΕΝΩΝ 

Έργα Ζωγραφικής - Ελαιογραφίες 

1. (Ζ-Χ4) Δώρα Μπούκη (1916-1981), Άποψη Βενετίας, 
Ελαιογραφία σε κόντρα-πλακέ, 68X60 εκ., 20ος αι. 

2. (Ζ-Χ5) Δώρα Μπούκη (1916-1981), Αστικό Ελληνι¬ 
κό Τοπίο, Ελαιογραφία σε κόντρα-πλακέ, 69,5X49,5 εκ., 
20ος αι. 

Έπιπλα 

1. (Ε1) Ταμπλαδωτό κρεβάτι αναγεννησιακού τύπου, 
μέγ. μήκος 127 εκ μέγ. πλάτος 13 εκ, μέγ. ύψος 173 εκ., 
20ος αι. 

2. (Ε2) Δίφυλλη ταμπλαδωτή ιματιοθήκη με συρτάρι 
και εγχάρακτο διάκοσμο, μήκος 111 εκ., μέγ. πλάτος 57 
εκ., ύψος 120 εκ., 20ος αι. 

3. (Ε3) Δίφυλλη ταμπλαδωτή ιματιοθήκη με ρομβοειδή 
διάκοσμο, μήκος 128 εκ., πλάτος 49 εκ., ύψος 212 εκ., 
20ος αι. 

4. (Ε12)Σερβάντα με καθρέφτη και ερμάρια διακοσμη¬ 
μένο με εγχάρακτα κοσμήματα στο μοντερνίζον στυλ 
του Μεσοπολέμου, 20ος αι. 


5. (Ε9) Κρεβάτι από σύνολο κρεβατοκάμαρας με κλιμα¬ 
κωτό ξυλόγλυπτο διάκοσμο στο μοντερνίζον στυλ του 
Μεσοπολέμου, μήκος 161 εκ., πλάτος 17 εκ., μέγ. ύψος 
99 εκ., 20ος αι. 

6. (Ε8) Κομοδίνο από σύνολο κρεβατοκάμαρας με κλι¬ 
μακωτό ξυλόγλυπτο διάκοσμο στο μοντερνίζον στυλ 
του Μεσοπολέμου, μήκος 40 εκ., πλάτος 39 εκ., ύψος 
71,5 εκ., 20ος αι. 

7. (Ε8) Κομοδίνο από σύνολο κρεβατοκάμαρας με κλι¬ 
μακωτό ξυλόγλυπτο διάκοσμο στο μοντερνίζον στυλ 
του Μεσοπολέμου, μήκος 40 εκ., πλάτος 39 εκ., ύψος 
71,5 εκ., 20ος αι. 

8. (Ε10)Κομό από σύνολο κρεβατοκάμαρας με καθρέ¬ 
φτη, κλιμακωτό ξυλόγλυπτο διάκοσμο στο μοντερνί¬ 
ζον στυλ του Μεσοπολέμου, μήκος 140 εκ., μέγ. πλάτος 
38 εκ., μέγ. ύψος 175 εκ.., 20ος αι. 

9. (Ε7) Ντουλάπα από σύνολο κρεβατοκάμαρας με κα¬ 
θρέφτη, κλιμακωτό ξυλόγλυπτο διάκοσμο στο μοντερνί¬ 
ζον στυλ του Μεσοπολέμου, μήκος 185 εκ., μέγ. πλάτος 
59 εκ., μέγ. ύψος 200 εκ., 20ος αι. 

10. (Ε 14) Καρέκλα τύπου 3Π9ΐ3ΐ5 με ψαθωτό ερεισίνωτο 
και φυτικά κοσμήματα, μέγ. μήκος 52 εκ., μέγ. πλάτος 48 
εκ., μέγ. ύψος 93 εκ., 20ος αι., εποχή του Μεσοπολέμου. 

11. (Ε6) Πορτ-μαντώ από καπλαμά με άνθινο κόσμημα 
και επτά (7) μεταλλικές κρεμάστρες, μεγ. μήκος 106,5 
εκ., μέγ. πλάτος 27 εκ., μέγ. ύψος 198 εκ., 20ος αι., εποχή 
του Μεσοπολέμου. 

Θερμάστρες 

1. (ΠΘ1) Πήλινη ορθογώνια θερμάστρα 31Π ηουνθΒυ 
με εστία από χυτοσίδηρο με πυρότουβλα κοσμημένα με 
εφυαλωμένα καφέ πλακίδια και μεταλλικά πόδια. Λω- 
ραίνη, νίΐΓγ-Ιθ-ΕΓ3ηεοί5, από την εταιρεία Ρ3ίθηςθΠθ5 άθ 
53ΐΎθ9υθΐηίηθ5, μήκος 39 εκ., πλάτος 46 εκ., ύψος 75 εκ., 
αρχές του 20ου αι. 

2. (ΠΘ2) Πήλινη ορθογώνια θερμάστρα βιΤ ηουνθΒυ 
με εστία από χυτοσίδηρο με πυρότουβλα κοσμημένα 
με εφυαλωμένα λευκά πλακίδια με μπεζ ακμές και με¬ 
ταλλικά πόδια, μήκος 48 εκ., πλάτος 57 εκ., ύψος 93 εκ. 
Γαλλία, αρχές 20ου αι. 

3. (ΠΘ3) Πήλινη ορθογώνια θερμάστρα 3ΐΤ ηουνθΒυ 
με εστία από χυτοσίδηρο με πυρότουβλα κοσμημένα με 
εφυαλωμένα ανάγλυφα κόκκινα πλακίδια και μεταλλικά 
πόδια, μεγ. μήκος 57,5 εκ., μεγ. πλάτος 69 εκ., μέγ. ύψος 
230 εκ., αρχές 20ου αι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 63577/13.06.2018 απόφαση των Υπουργών Οικο¬ 
νομίας και Ανάπτυξης - Εργασίας, Κοινωνικής Ασφάλισης 






Τεύχος Β' 2681/06.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

και Κοινωνικής Αλληλεγγύης - Δικαιοσύνης, Διαφάνειας 
και Ανθρωπίνων Δικαιωμάτων - Οικονομικών - Διοικη¬ 
τικής Ανασυγκρότησης - Μεταναστευτικής Πολιτικής , 
που δημοσιεύθηκε στο ΦΕΚ 2380/τ.Β'/21.06.2018, δι¬ 
ορθώνονται: 

1. στη σελίδα 26636, στην β' στήλη, στον 11 ο στίχο εκ 
των κάτω διαγράφεται η λέξη: «...δεν...», 


2. στη σελίδα 26637, στην α' στήλη, στον 17ο στίχο 
εκ των άνω: 
το εσφαλμένο: 

«... 1 %...», 
στο ορθό: 

«...1%ο ...». 

(Από το Εθνικό Τυπογραφείο) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























